# &dolphin;i käsiraamat

Peter
Penz

    peter.penz@gmx.at

Orville
Bennett

    &Orville.Bennett.mail;

Michael
Austin

    tuxedup@users.sourceforge.net

David
Edmundson

    kde@davidedmundson.co.uk

Alan
Blanchflower
Frank
Reininghaus

    frank78ac@googlemail.com

Marek
Laane

    bald@smail.ee

Tõlge eesti keelde
2006
Peter Penz
2006
&Orville.Bennett;
Michael Austin
2009
Frank Reininghaus
&FDLNotice;
2010-07-25
1.5

&dolphin; on &kde; vaikimisi failihaldur, mille loomisel on eelkõige silmas peetud kasutamismugavust.

KDE
Dolphin
Failihaldur
fail
haldus

## Sissejuhatus

&dolphin; on &kde; vaikimisi failihaldur, mille eesmärk on pakkuda kasutajale failide võimalikult hõlpsa ja mugava haldamise võimalust. &dolphin; keskendub ainult failide haldamisele, samas kui &kde; 3 vaikimisi failihaldur &konqueror; on väga paljude failitüüpide universaalne näitaja. Nii on arendajatel olnud võimalik koondada oma tähelepanu just kasutajaliidesele, et see sobiks võimalikult hästi just failide haldamise nõuetega.

Nii on arendajatel olnud võimalik koondada oma tähelepanu just kasutajaliidesele, et see sobiks võimalikult hästi just failide haldamise nõuetega.

Palun anna kõigist probleemidest või uute omaduste soovidest teada &dolphin;i autorile vigadest teatamise dialoogi kaudu. Selle saab avada rakenduses menüükäsuga Abi Saada vearaport...

## &dolphin;i kasutamine

### &dolphin;i kasutajaliides

Pildil näeb &dolphin;i vaikimisi kasutajaliidest:

&dolphin;i vaikimisi kasutajaliides
&dolphin;i vaikimisi kasutajaliides.

&dolphin;i vaikimisi kasutajaliides.

Vaikimisi kasutajaliides koosneb järgmistest elementidest:

- Menüüriba, mis võimaldab kasutada kõiki käske ja seadistusvalikuid. Kõigi menüükäskude kirjeldust vaata vastavast osast.

- Tööriistariba, mis võimaldab kiiresti kasutada sagedamini vaja minevaid toiminguid. Tööriistariba saab kohandada, kui klõpsata sellele &HPNga; ja valida kontekstimenüüst Tööriistaribade seadistamine... või kasutada menüükäsku Seadistused Tööriistaribade seadistamine...

- Asukohariba, mis näitab alati aktiivse kataloogi asukohta. Sellel on kaks režiimi, mida tutvustab põhjalikumalt vastav osa.

- Vaade, mis näitab kõiki aktiivse kataloogi faile ja katalooge.

- Asukohtade paneel, mis tagab kiire ligipääsu järjehoidjatesse pandud asukohtadele ning plaatidele ja muudele andmekandjatele.

- Teabepaneel, mis näitab aktiivse kataloogi või aktiivse faili eelvaatlust, kui viia viimase kohale hiir. Samuti saab selle abil failile hinnangut anda ning lisada sellele silte või kommentaare.

- Olekuriba, mis näitab faili nimine, suurust ja tüüpi, mille kohal viibib parajasti hiir, või valitud failide arvu ja suurust. Paremal paikneb suurendusliugur, mis võimaldab muuta vaate ikoonide suurust.

### &dolphin;i vaade

#### Vaate kasutamine

Vaade näitab kõiki aktiivse kataloogi faile ja katalooge. Neile pääseb ligi või nendega saab midagi ette võtta mitmel moel:

- Faili või kataloogi saab avada sellele &HVNga; klõpsates (või topeltklõpsuga, seadistustedialoogi osas Liikumine on sisse lülitatud valik Failide ja kataloogide avamine topeltklõpsuga).

- Klõps mis tahes elemendile või valgele alale elementide ümber &HPNga; avab kontekstimenüü, kust leiab hulga sagedamini vaja minevaid toiminguid aktiivse elemendi või kataloogi jaoks.

- Kui klõpsata elemendil &HVNga;, aga hiirt mitte kohe lahti lasta, saab seda lohistada mõnda muusse asukohta aktiivses vaates või mõnes teises &dolphin;i vaates (teises &dolphin;i aknas või ka samas aknas, kui vaade on poolitatud, millest lähemalt allpool), mis lubab elementi liigutada või kopeerida või luua sellele nimeviida. Elemente võib isegi lohistada mõnda muusse rakendusse, et need seal avada.

&dolphin; jätab meelde külastatud kataloogid. Kui soovid liikuda ajaloos edasi või tagasi, kasuta vastavaid tööriistariba nuppe.

&dolphin;i tööriistariba
Tööriistariba edasi- ja tagasiliikumise nupud.

Tööriistariba nuppudega Tagasi ja Edasi saab liikuda ajaloos.

#### &dolphin;i vaate välimus

Tööriistaribal leiduvad nupud, millega saab määrata vaate välimust:

&dolphin;i tööriistariba
Tööriistariba vaate välimust määravad nupud.

Tööriistariba vaate välimust määravad nupud.

Kõiki allpool käsitletud seadistusi ning muid asjakohaseid valikuid, näiteks failide sortimist aktiivses kataloogis, saab muuta ka menüüga Vaade ja vaate omaduste dialoogis. Vaikimisi jäetakse need seadistuste iga kataloogi kohta eraldi meelde. Seda käitumist saab muuta seadistustedialoogi üldiste seadistuste osas.

##### Vaaterežiimid

Esimesed kolm nuppu pildil võimaldavad lülitada &dolphin;i vaaterežiimide vahel.

- Ikoonivaates, mis on vaikimisi vaade, tähistavad faile ikoonid, mis erinevad vastavalt failide tüübile, ning alamkataloogide puhul näidatakse kataloogiikooni.

- Üksikasjade vaates näidatakse kataloogide sisu üksikasjaliku loendina, mis sisaldab iga elemendi nime, suurust ja viimase muutmise aega. Klõpsates veerupäisele &HPNga;, saab lisada muidki veerge.

  Üksikasjade vaade võimaldab ka laiendatavaid katalooge, mille kasutamise saab sisse lülitada seadistustedialoogi vaaterežiimide osas. Selle puhul kuvatakse aktiivset kataloogi puukujulisena ning iga alamkataloogi saab laiendada ehk avada, kui klõpsata selle juures oleval +-märgil.

- Veeruvaade võimaldab korraga näha kataloogistruktuuri mitut taset. Iga kord, kui klõpsad alamkataloogile, ilmub paremal uus paneel, mis näitab antud kataloogi sisu.

##### Eelvaatlus

Kui lubatud on eelvaatlus, väljendavad ikoonid otseselt aktiivse faili või kataloogi sisu, näiteks piltide puhul näidatakse skaleeritult pilti ennast.

##### Poolita

Kui klõpsata nupule Poolita, kuvatakse kaht vaadet, milles võib lasta näidata eri katalooge. See on eriti mugav näiteks failide liigutamise või kopeerimise korral.

#### Vaate elementide valimine

Vaates saab elemente valida mitmel moel. Kui valitud on mitu elementi, mõjutavad sellised käsud, nagu Lõika, Kopeeri, Viska prügikasti ning lohistamistoiminguid kõiki valitud elemente.

##### Elementide valimine hiirega

- Soovi korral võib ükspuha kus vaates klõpsata &HVNga; ning lohistada enne nupu vabastamist ristküliku elementide ümber. Sellega valitakse ristkülikusse jäävad elemendid ning tühistatakse mis tahes varasem valik. Kui valimise ajal hoida all klahvi &Shift;, jääb püsima ka varasem valik.

- Kui elemendil &HVNga; klõpsamise ajal hoida all klahvi &Ctrl;, muutub elemendi valikuolek. Kui klahvi &Ctrl; hoida all ülal kirjeldatud ristküliku joonistamise ajal elementide ümber, muutub kõigi ristkülikusse jäävate elementide valikuolek.

- Kui elemendil &HVNga; klõpsamise ajal hoida all klahvi &Shift;, valitakse kõik elemendid eelmise aktiivse elemendi ja klõpsatud elemendi vahel

- Kui seadistustedialoogi üldiste seadistuste kaardil Käitumine on sisse lülitatud valik Valiku lülitamisvõimaluse näitamine, ilmub elemendi, mille kohal hiir parajasti viibib, ülemisse vasakusse nurka väike + või -. Märgil klõpsates element vastavalt kas valitakse või tühistatakse selle valimine.

##### Elementide valimine klaviatuuri abil

- Kui vajutada nooleklahvi või klahve Page Up, Page Down, Home või End, valitakse uus aktiivne element ning varasem valik tühistatakse.

- Kui mõne mainitud klahvi vajutamise ajal hoida all klahvi &Ctrl;, jääb varasem valik alles.

- Kui mõne mainitud klahvi vajutamise ajal hoida all klahvi &Shift;, valitakse kõik elemendid varasema aktiivse elemendi ja uue aktiivse elemendi vahel.

- Klahvikombinatsiooni &Ctrl;tühikuklahv vajutamisel muutub aktiivse elemendi valikuolek.

- &Ctrl;A valib vaate kõik elemendid.

- &Ctrl;&Shift;A lülitab vaate kõigi elementide valikuolekut.

### Asukohariba

&dolphin;i vaate ülaosas paikneb asukohariba näitab aktiivse kataloogi asukohta. Asukoharibal on kaks režiimi.

#### Leivaraasukese režiim

Leivaraasukese režiimis, mis on ka vaikimisi režiim. on iga aktiivsele asukohale viitavas kirjes olev kataloog tegelikult nupp, millele klõpsates saab otsekohe vastavasse kataloogi liikuda. Kui aga klõpsata kataloogist paremale jäävale märgile >, avaneb menüü, mis võimaldab kiiresti avada kataloogi alamkataloogi.

Asukoha ees paiknevat ikooni saab mõlemas režiimis klõpsata, et avada menüü, mis võimaldab kiiret ligipääsu asukohtadele ja salvestitele. Asukohti saab lisada ja muuta, sellest kõneleb lähemalt vastav osa.

Asukohariba leivaraasukese režiimis
Asukohariba leivaraasukese režiimis.

Asukohariba leivaraasukese režiimis.

#### Redigeeritav režiim

Kui klõpsata leivaraasukese režiimis viibides &HVNga; asukohast paremale jäävale hallile alale, lülitub asukohariba redigeeritavasse režiimi, mille puhul asukohta saab redigeerida klaviatuuri abil. Tagasi leivaraasukese režiimi pääsemiseks klõpsa &HVNga; asukoharibast paremal asuvale küsimärgile.

Asukohariba redigeeritavas režiimis
Asukohariba redigeeritavas režiimis.

Asukohariba redigeeritavas režiimis.

### Paneelid

&dolphin; võimaldab vaate kõrvale seada mitu paneeli. Neid saab lubada menüükäsuga Vaade Paneelid. Seejärel saab neid &dolphin;i aknas lohistada, klõpsates paneeli nimel.

#### Asukohad

Asukohtade paneel asub vaikimisi akna vasakus servas. See näitab järjehoidjatesse lisatud asukohti. Samuti näitab see arvutiga ühendatud kettaid ja andmekandjaid.

Lihtsaim viis kataloogi asukohtade paneelile lisada on see sinna lohistada. Lisaks võib klõpsata paneelil &HPNga; ja valida kontekstimenüüst Lisa kirje...

#### Info

Infopaneel näitab täpsemat teavet valitud elementide kohta, sealhulgas selle suurust, tüüpi ja viimase muutmise aega. Samuti näeb seal valitud faili suuremat eelvaatlust ning saab faili hinnata ja sellele silte või kommentaare lisada.

#### Kataloogid

Kataloogipaneel näitab failisüsteemi puuvaatena. See näitab ainult katalooge. Kataloogil &HVNga; klõpsamisel näitab &dolphin; selle sisu.

#### Terminal

See paneel avab terminali otse &dolphin;i vaates. Terminal avatakse kataloogis, mis on &dolphin;i vaates parajasti aktiivne. Kataloogi muutmine &dolphin;i aktiivses vaates muudab ka terminali töökataloogi. Märkus: kataloogi muutmine terminalis ei mõjuta &dolphin;i vaadet. Terminal saab kasutada ainult kohalikke andmekandjaid.

### Kiirsoovitused

Järgnevalt toome ära mõned soovitused, mille järgimine aitab &dolphin;iga töötades aega kokku hoida.

#### Kiire järjehoidjate lisamine

Aktiivse kataloogi järjehoidja kiireks lisamiseks Asukohtade paneelile tee töötsoonis paremklõps ja vali kontekstimenüüst Lisa asukohtadesse.

#### Failide otsimine

&dolphin; võib ka faile üles otsida. Kui vajutada &Ctrl;F või valida Tööriistad Otsi faile..., avatakse &kfind;, mis on valmis kohe otsima aktiivses kataloogis ja selle kõigis alamkataloogides.

#### Failides otsimine

Klõpsa otsingukastil, mis tuleb Nepomuki kasutamiseks otsingul sisse lülitada menüüs Seadistused Näidatavad tööriistaribad kirjega Otsinguriba. Sel juhul näeb tööriistariba all lisariba otsinguvalikutega. Rohelisele plussmärgiga nupule klõpsates saab otsingut täpsustada väga üksikasjalikult. Otsing Nepomuki abil Otsing Nepomuki abil

&dolphin;i otsing Nepomuki abil.

See nõuab Nepomuki ja Strigi teenuste töötamist, mida tasub üle kontrollida Süsteemi seadistuste Töölauaotsingu moodulis, mille leiab kategooriast Töötsooni välimus ja käitumine.

#### Andmekandjate ühendamine

Kõige kiirem viis andmekandja ühendamiseks on klõpsamine seadmel Asukohtade paneelil. See ühendab seadme ja avab selle &dolphin;is.

#### Tagasivõtmistoimingud

&dolphin; võib tagasi võtta toimingud, mida kasutaja failidega sooritas. Kui näiteks kasutaja viskas faili prügikasti, võib &dolphin; toimingu tühistada ja liigutada faili tagasi kataloogi, kus see varem paiknes. Toimingut saab tühistada menüükäsuga Redigeerimine Võta tagasi: [toimingu nimi] (&eg; Võta tagasi: Nimeta ümber või vajutades &Ctrl;Z.

#### Failide hulgi ümbernimetamine

&dolphin; võib korraga ümber nimetada ka palju faile. Igale failile antakse määratud nimi, millele järgneb arv vastavalt sellele, kui palju faile ümbernimetamiseks valiti, &eg; Pilt1.jpg, Pilt2.jpg, Pilt3.jpg. See on kasulik näiteks siis, kui sul on hulk helifaile, mida tahad nummerdada vastavalt radadele, või digikaamerast hangitud fotosid.

Kui soovid korraga ümber nimetada mitu faili, tuleb need kõigepealt valida. Selleks tuleb kas lohistada hiirega ümber nimetatavate failide või hoida all klahvi &Ctrl; ja klõpsata kõigile vajalikele failidele (täpsemalt kõneleb failide valimisest osa Vaate elementide valimine). Seejärel tuleb avada hulgi ümbernimetamise dialoog, mida saab teha kiirklahviga F2 või menüükäsuga Fail Nimeta ümber...

Nüüd tuleb sisestada nimi, mida kasutaja tahab failidele anda. Nimes peab esinema ka märk # - kui märki # ei esine, tekib viga, sest just see näitab, et iga faili puhul tuleb kasutada järjest suurimat arvu. Seejärel nimetatakse failid ümber, lisades antud failinimele arvu vastavalt sellele, kui palju on ümbernimetatavaid faile.

#### Valitud failide võrdlemine

Kui paigaldatud on rakendus &kompare;, saab selle abil näha kahe faili vahelisi erinevusi.

Kõigepealt tuleb valida vajalikud failid. Seejärel tuleb käivitada rakendus &kompare; menüükäsuga Tööriistad Failide võrdlemine. Siis avatakse &kompare;, mis näitab failide erinevusi.

#### Failide filtreerimine

&dolphin; võib filtreerida faile. s.t. näidata vaates ainult neid faile, mis vastavad sisestatud tekstile. Kui näiteks kasutaja soovib filtreerida kõik kataloogis asuvad MP3-failid, saab neid filtreerida stringiga .mp3. Sel juhul kõrvaldatakse vaatest kõik failid, mille nimes ei esine osist .mp3.

Failide filtreerimiseks tuleb kõigepealt sisse lülitada filtririba. Selle avamiseks tuleb vajutada &Ctrl;I või valida menüükäsk Tööriistad Filtririba näitamine . Seejärel saab filtriribale sisestada teksti, mille järgi filtreeritakse. Filtririba peitmiseks tuleb vajutada &Esc; või valida uuesti menüükäsk Tööriistad Filtririba näitamine.

## &dolphin;i seadistamine

&dolphin; teeb vahet kaht laadi seadistustel:

- Seadistused, mis puudutavad &dolphin;i üldist käitumist. Neid saab seadistada seadistustedialoogis.

- Seadistused, mis määravad, kuidas kuvatakse &dolphin;is kataloogi sisu. Neid nimetatakse vaate omadusteks ning nende muutmine on võimalik tööriistariba nuppudega, menüüs Vaade ja vaate omaduste dialoogis. Vaikimisi seadistuste korral jäetakse vaate omadused meelde iga kataloogi kohta eraldi, kuid &dolphin;i võib panna kasutama ka ühiseid vaate omadusi kõigile kataloogidele. Seda saab teha seadistustedialoogi üldiste seadistuste osas.

### &dolphin;i seadistustedialoog

Seadistustedialoogi saab avada &dolphin;i peaaknas menüükäsuga Seadistused &dolphin;i seadistamine... Seadistused on jagatud mitmesse rühma, millele pääseb ligi klõpsuga vastavale ikoonile dialoogi vasakus servas.

#### Käivitamine

See rühm sisaldab seadistusi, mis määravad &dolphin;i välimuse käivitamisel. &dolphin;i seadistustedialoogi käivitamisseadistused Käivitamisseadistused

&dolphin;i seadistustedialoogi käivitamisseadistused

- Kodukataloog on kataloog, mis avatakse käivitamisel. Kataloogi asukoha võib sisestada käsitsi või kasutades dialoogi, mis avaneb klõpsuga kataloogiikooniga nupule. Vastavale nupule klõpsates võib aga määrata kodukataloogiks aktiivse asukoha või vaikimisi asukoha (milleks on kasutaja kodukataloog).

- Vaaterežiimi poolitamine määrab, kas &dolphin;i vaade on käivitamisel poolitatud või mitte.

- Redigeeritav asukohariba määrab, kas asukohariba on käivitamisel redigeeritavas režiimis. Vastasel juhul kasutatakse asukohariba leivaraasukese režiimi. Täpsemalt kõneleb neist kahest režiimist asukohariba tutvustav osa.

- Kui märgitud on Täieliku asukoha näitamine asukoharibal, näidatakse asukohariba leivaraasukese režiimis aktiivset asukohta täielikult. Vastasel juhul näidatakse asukohta lühendatult, kui see peaks algama mõne paneelil Asukohad leiduva asukohaga.

- Filtririba näitamine määrab, kas käivitamisel näidatakse filtririba. Täpsemalt kõneleb sellest filtririba käsitlev osa.

#### Vaaterežiimid

Selles rühmas on seadistused, mis määravad &dolphin;i vaaterežiimide käitumise. Kolme vaaterežiimi (ikoonid, üksikasjad, veerud) seadistused on kättesaadavad ülal asuva kaardiriba vahendusel. &dolphin;i seadistustedialoogi ikoonivaate seadistused Vaaterežiimide seadistused.

&dolphin;i seadistustedialoogi vaaterežiimide seadistused.

##### Kõigi vaaterežiimide ühised seadistused

Kõigil kolmel vaaterežiimil on teatavad ühised omadused:

- Ikoonide suurust muutvad liugurid. Suurus Vaikimisi või Eelvaatlus võetakse kasutusele siis, kui eelvaatlus on vastavalt keelatud või lubatud. Pane tähele, et ikoonide suurust saab hõlpsalt muuta olekuriba suurendusliuguriga, kui vastav valik on sisse lülitatud seadistustedialoogi kaardil Üldine.

- Vaaterežiimis kasutatav font: kas süsteemne või kohandatud, enda valitud font.

Allpool tuleb juttu omadustest, mis käivad ainult konkreetse vaaterežiimi kohta.

##### Ikoonid

Lisaks kõigile vaaterežiimidele ühistele omadustele on ikoonivaatel järgmised omadused:

- Sektsioonis Tekst:

  - Ridade arv on tekstiridade arv, mida näidatakse ikoonide kõrval. Kui faili või kataloogi nimi on liiga pikk ega mahu määratud arvule ridadele ära, see lühendatakse ning lõppu lisatakse ...

  - Teksti laius määrab maksimaalse laiuse, mis eraldatakse faili tekstile.

- Sektsioonis Alusvõrk:

  - Kui paigutuseks on määratud read või veerud, paigutatakse elemendid vastavalt ridadesse vasakult paremale või veergudesse ülalt alla.

  - Alusvõrgu vahed määrab, kui kaugel asuvad vaates teineteisest elemendid.

##### Üksikasjad

Lisaks kõigile vaaterežiimidele ühistele omadustele on üksikasjade vaatel järgmised omadused:

- Kui sisse on lülitatud valik Laiendatavad kataloogid, võib üksikasjade vaade näidata aktiivse kataloogi alamkataloogide sisu puuna. Puuharusid saab avada või sulgeda klõpsuga iga alamkataloogi juures olevale nupule + või -.

##### Veerud

Lisaks kõigile vaaterežiimidele ühistele omadustele on veeruvaatel järgmised omadused:

- Teksti laius määrab iga vaate veeru laiuse.

#### Liikumine

See rühm sisaldab seadistusi, mis määravad, kuidas toimub liikumine kataloogistruktuuris ja arhiivides. &dolphin;i seadistustedialoogi liikumisseadistused Liikumisseadistused.

&dolphin;i seadistustedialoogi liikumisseadistused.

- &dolphin;i võib panna elemente avama ühe hiireklõpsuga (Failide ja kataloogide avamine ühekordse klõpsuga) või topeltklõpsuga (Failide ja kataloogide avamine topeltklõpsuga). Viimasel juhul valib ühekordne klõps faili või kataloogi.

- Arhiive saab avada ka &dolphin;is, mitte välises rakenduses, kui ära märkida valik Arhiivide avamine kataloogina.

- Kui märgitud on Kataloogide avamine lohistamisel, avatakse elemendi lohistamisel hiirega ning hiirekursori jätmisel mõneks ajaks kataloogi kohale see kataloog. Nii saab kiiresti liigutada või kopeerida elemente kataloogidesse, mis asuvad kataloogihierarhias mitu tasandit sügavamal.

#### Teenused

See rühm sisaldab teenuseid, mida näeb failil või kataloogil &HPNga; klõpsamisel avaneva &dolphin;i kontekstimenüü alammenüüs Toimingud.

Nupu Laadi alla uusi teenuseid abil saab hankida täiendava teenustemenüü.

Kui oled paigaldanud &dolphin;i pluginad Giti või Subversioni tarbeks, mida pakub kdesdk moodul, näeb ka gruppi Versioonihaldussüsteemid. Kui need pluginad on sisse lülitatud ja sa liigud kataloogi, kus asuvad versioonihaldussüsteemi paigutatud failid, siis näidatakse ikoonidega versioonide olekut (kohalikult muudetud, värske jne.) ning Subversioni kataloogides asudes tekivad kontekstimenüüsse uued kirjed sissekandmiseks, uuendamiseks jne.

Nende seadistuste rakendamiseks tuleb &dolphin; taaskäivitada.

#### Prügikast

See rühm sisaldab seadistusi, mis määravad prügikasti käitumise. &dolphin;i seadistustedialoogi prügikastiseadistused Prügikasti seadistused.

&dolphin;i seadistustedialoogi prügikastiseadistused.

- Määratud arvust päevadest vanemaid faile võib lasta automaatselt kustutada.

- Prügikasti suuruse võib piirata teatava protsendiga ketta suurusest. Piirangu saavutamisel näidatakse hoiatust või kustutatakse automaatselt vanimad või suurimad failid.

#### Üldine

See rühm sisaldab seadistusi, mis mõjutavad &dolphin;i üldist käitumist. Rühm jaguneb neljaks allrühmaks, millele pääseb ligi ülal asuva kaardiriba abil. &dolphin;i seadistustedialoogi üldised seadistused Üldised seadistused.

&dolphin;i seadistustedialoogi üldised seadistused.

##### Käitumise kaart

- Sektsioonis Vaate omadused saab määrata, kas vaate omadused salvestatakse iga kataloogi jaoks eraldi või kasutatakse kõigi kataloogide puhul ühiseid vaate omadusi.

- Sektsioonis Kinnituse küsimine saab sisse lülitada hoiatusdialoogide näitamise mõningate ohtu kujutavate toimingute puhul.

- Kui märkida valik Kohapeal ümbernimetamine, ei avata faili või kataloogi ümbernimetamisel uut failinime pärivat dialoogi. Selle asemel saab nime muuta otse vaates.

- Hiire viimisel faili või kataloogi kohale näidatakse aknakest selle kohta käiva teavega, kui sisse on lülitatud valik Kohtspikrite näitamine.

- Valiku lülitamisvõimaluse näitamine võimaldab näha elemendi ikooni kohal pisikest märki + või -, kui viia hiirekursor elemendi kohale. Selle abil saab elementi valida või selle valimise tühistada.

- Elementide loomulik sortimine määrab, kuidas sorditakse vaates elemente. Sisselülitamise korral on kolme näidisfaili sortimisjärjekord

  1. Fail1,

  2. Fail2,

  3. Fail10.

  Kui see pole märgitud, kasutatakse tavalist tähestikulist sortimist, mille korral järjekord on hoopis

  1. Fail1,

  2. Fail10,

  3. Fail2.

##### Eelvaatluse kaart

Sellel kaardil saab seadistada, milliste failitüüpide puhul näidatakse eelvaatlust. Lisaks saab valida maksimaalse failisuuruse, mille puhul eelvaatlus luuakse, ning sedagi, kas pisipildid põimitakse faili või mitte.

Kui kataloogide eelvaatlus on lubatud, näidatakse kataloogi ikoonil mõningate kataloogi failide eelvaatlust.

##### Kontekstimenüü kaart

Sellel kaardil saab määrata, kas failil või kataloogil paremklõpsuga ilmuvas kontekstimenüüs näidatakse käske Kustuta, Kopeeri ja Liiguta.

##### Olekuriba kaart

Sellel kaardil saab lubada mõninga lisateabe näitamise olekuribal, kui sellel on muidugi piisavalt laiust.

- Suurendusliugur, mille abil saab kiiresti muuta ikoonide suurust.

- Riba, mis näitab, kui palju on aktiivsel kettal vaba ruumi.

### Kataloogivaate omadused

Järgmiste seadistustega saab määrata, kuidas kuvatakse &dolphin;i vaates kataloogi sisu ja kas see salvestatakse (vaikimisi) iga kataloogi jaoks eraldi:

- Vaaterežiim (ikoonid, üksikasjad, veerud)

- Elementide sortimine, mille puhul saab määrata sortimisjärjekorra (kasvav, kahanev) ja atribuudi (näiteks nimi, suurus...), mille järgi elemente sorditakse

- Kataloogide ja failide sortimine – kas näidata katalooge enne faile või mitte?

- Eelvaatlused – kas näidata neid ikoonide asemel (see sõltub seadistustest, mis on tehtud &dolphin;i üldiste seadistuste eelvaatluste kaardil)?

- Kas ikoonivaates näidata elemente rühmades?

- Kas näidata peidetud faile?

- Millist lisateavet (lisaks nimele) näidata ikooni- ja üksikasjade vaates?

Vaate omadusi saab seadistada menüü Vaade abil, mõningaid sätteid (näiteks vaaterežiim) saab muuta ka tööriistariba nuppudega.

#### Vaate omaduste dialoog

Vaate omaduste dialoog Vaate omaduste dialoog.

Vaate omaduste dialoog.

Vaate omaduste dialoog võimaldab kiiresti muuta korraga mitmeid vaate omadusi. Seda võib teha aktiivse kataloogi, aktiivse kataloogi ja kõigi selle alamkataloogide või isegi üldse kõigi kataloogide jaoks sõltuvalt valikust, mis on määratud sektsioonis Vaate omaduste rakendamine.

Kui valida Vaate omaduste kasutamine vaikeväärtusena, rakendatakse valitud vaate omadusi ka kõigile kataloogidele, millele ei ole veel määratud kohandatud vaate omadusi.

## Käskude seletused

### &dolphin;i peaakna menüüriba

#### Menüü Fail

Fail Loo uus

  Loob aktiivses kataloogis uue objekti (näiteks kataloogi või tekstifaili).

&Ctrl;N Fail Uus aken

  Avab uue &dolphin;i akna.

&Ctrl;T Fail Uus kaart

  Avab uue kaardi.

&Ctrl;W Fail Sulge kaart

  Sulgeb aktiivse kaardi.

F2 Fail Nimeta ümber

  Nimetab valitud elemendi või elemendid ümber.

Del Fail Viska prügikasti

  Viskab valitud elemendi(d) prügikasti.

&Shift;Del Fail Kustuta

  Kustutab valitud elemendid(d) jäädavalt, ilma prügikasti viskamata.

&Alt;Return Fail Omadused

  Avab valitud elemendi või elementide omaduste dialoogi.

&Ctrl;Q Fail Välju

  Lõpetab &dolphin;i töö.

#### Menüü Redigeerimine

&Ctrl;Z Redigeerimine Võta tagasi

  Tühistab viimase &dolphin;is sooritatud toimingu.

&Ctrl;X Redigeerimine Lõika

  Lõikab valitud elemendi(d).

&Ctrl;C Redigeerimine Kopeeri

  Kopeerib valitud elemendi(d).

&Ctrl;V Redigeerimine Aseta lõikepuhvri sisu...

  Asetab kopeeritud või lõigatud elemendid aktiivsesse kataloogi. Kui lõikepuhvris pole faile ega katalooge, asetatakse lõikepuhvri sisu (näiteks tekst või pilt) uude faili.

&Ctrl;A Redigeerimine Vali kõik

  Valib kõik aktiivse kataloogi failid ja kataloogid.

&Ctrl;&Shift;A Redigeerimine Valik teistpidi

  Valib aktiivses kataloogis kõik valimata elemendid ja tühistab valitud elementide valiku.

#### Menüü Vaade

&Ctrl;+ Vaade Suurenda

  Suurendab vaate ikoonide suurust.

&Ctrl;- Vaade Vähenda

  Vähendab vaate ikoonide suurust.

Vaade Vaaterežiim

  Võimaldab muuta vaaterežiimi: kas ikoonid (&Ctrl;1), üksikasjad (&Ctrl;2) või veerud (&Ctrl;3).

vaade Sorteerimine

  Võimaldab muuta, kas elemente sorteeritakse nime, suuruse, kuupäeva, õiguste, omaniku, grupi või tüübi järgi. Alanevalt muudab sortimisjärjekorra vastupidiseks. Kataloogid esimesena sordib kataloogid eespool faile.

Vaade Lisainfo

  Näitab lisateavet eri vaadetes, näiteks suurus, kuupäev, õigused, omanik, grupp või tüüp.

Vaade Eelvaatlus

  Võimaldab näha failisisu sümboolset eelvaatlust eri vaaterežiimides.

Vaade Näita gruppides

  Võimaldab näha aktiivse kataloogi sisu rühmitatuna valiku järgi, mis on valitud menüükäsuga Sortimine (ainult ikoonivaate režiimis).

&Alt;. Vaade Näita peidetud faile

  Näitab kõiki aktiivse kataloogi peidetud faile ja alamkatalooge.

F3 Vaade Poolita

  Võimaldab vaate poolitamist sisse ja välja lülitada.

F5 Vaade Laadi uuesti

  Laadib aktiivse kataloogi uuesti.

Vaade Peata

  Peatab aktiivse kataloogi sisu laadimise/lugemise.

Vaade Paneelid

  Võimaldab sisse ja välja lülitada eri paneelide näitamise, &eg; Asukohad (F9), Info (F11), Kataloogid (F7) ja Terminal (F4).

&Ctrl;L Vaade Asukohariba Muudetav asukoht

  Võimaldab valida asukoharibale ühe kahest režiimist: leivaraasukese režiim või redigeeritav režiim.

F6 Vaade Asukohariba Asendatav asukoht

  Lülitab vajaduse korral asukohariba redigeeritavasse režiimi ning valib asukoha, et seda saaks kiiresti asendada.

Vaade Kohanda vaate omadusi...

  Avab vaate omaduste dialoogi.

#### Menüü Liikumine

&Alt;Nool üles Liikumine Üles

  Liigub aktiivsest kataloogist hierarhias kõrgemal asuvasse kataloogi.

&Alt;Nool vasakule Liikumine Tagasi

  Liigub tagasi eelnevalt vaadatud kataloogi.

&Alt;Nool paremale Liikumine Edasi

  Tühistab toimingu Mine tagasi.

&Alt;Home Liikumine Kodu

  Liigub kasutaja kodukataloogi, &eg; /home/marek/.

Liikumine Viimati suletud kaardid

  Näitab viimati suletud kaarte, mida saab uuesti avada.

#### Menüü Tööriistad

&Ctrl;F Tööriistad Faili otsimine...

  Avab &kfind;i aktiivses kataloogis.

&Ctrl;I Tööriistad Filtririba näitamine

  Näitab või peidab filtririba.

&Shift;F4 Tööriistad Ava terminal

  Avab &konsole; aktiivses kataloogis.

Tööriistad Failide võrdlemine

  Võrdleb valitud faile rakenduses &kompare;.

Tööriistad Kaugkodeeringu valimine

  Võimaldab käsitsi valida kodeeringu võrguühendusele.

#### Menüü Seadistused

&Ctrl;M Tööriistad Menüüriba näitamine

  Peidab või näitab menüüriba.

Seadistused Näidatavad tööriistaribad

  Võimaldab näidata ja peita peamise tööriistariba ja otsinguriba.

Seadistused Kiirklahvide seadistamine...

  Avab kiirklahvide seadistamise dialoogi.

Seadistused Tööriistaribade seadistamine...

  Avab tööriistariba seadistamise dialoogi.

Seadistused &dolphin;i seadistamine...

  Avab &dolphin;i seadistustedialoogi.

#### Menüü Abi

&help.menu.documentation;

## Muud küsimused

Kas &dolphin; asendab &konqueror;i?

&dolphin; ei ole mõeldud &konqueror;i konkurendiks. &konqueror; on universaalne näitaja, mis suudab näidata &HTML;-lehekülgi, tekstidokumente, katalooge ja veel palju muud, aga &dolphin; on ainult ja ainult failihaldur. See kitsendus on lubanud pöörata tähelepanu asjadele, mida kasutajad ootavad ühelt rakenduselt oma failide haldamisel.

Kuidas lüüa kaasa &dolphin;i arendamisel?

Kõige lihtsam on &dolphin;i arendamisel kaasa lüüa praegustele arendajatele e-kirja saates. Kui kirjutad Peter Penzile (juhtiv arendaja ja projekti juht), mida oskad teha, kui palju saad aega pühendada &etc;, annab ta sulle teada, kuidas saad kõige paremini projektis osaleda. Kui soovid võtta midagi ette dokumentatsiooniga, kirjuta samuti Peter Penzile.

Peter Penzi e-posti aadressi leiab siitsamast käsiraamatust autorite osast.

Kuidas anda teada vigadest?

Ametlik veateadete esitamise kanal on &kde; vigade jälgimise süsteem. &kde; vigade jälgimise süsteemi aadress on http://bugs.kde.org.

Kuidas anda teada uute võimaluste soovidest?

Ametlik uute võimaluste soovide esitamise kanal on &kde; vigade jälgimise süsteem. &kde; vigade jälgimise süsteemi aadress on http://bugs.kde.org.

## Autorid ja litsents

&dolphin;

Rakenduse autoriõigus 2005–2009: Peter Penz peter.penz@gmx.at

Kaasautorid:

- Cvetoslav Ludmiloff ludmiloff@gmail.com

- Stefan Monov logixoul@gmail.com

- Michael Austin tuxedup@users.sourceforge.net

- &Orville.Bennett; &Orville.Bennett.mail;

Dokumentatsiooni autoriõigus 2005: Peter Penz peter.penz@gmx.at

Dokumentatsiooni autoriõigus 2006: &Orville.Bennett;&Orville.Bennett.mail;

Dokumentatsiooni autoriõigus 2006: Michael Austin tuxedup@users.sourceforge.net

Dokumentatsiooni autoriõigus 2009: Frank Reininghaus frank78ac@googlemail.com

Tõlge eesti keelde: Marek Laane bald@smail.ee

&underFDL; &underGPL;

## &dolphin;i hankimine

&dolphin; kuulub paketti kdebase, mis on &kde; põhikomponent.

Kuidas hankida &kde;, saab teada aadressil http://www.kde.org.

Lähemat infot &dolphin;i kohta leiab aadressilt http://dolphin.kde.org või http://userbase.kde.org/Dolphin.

&documentation.index;