&Anders.Lund; &Anders.Lund.mail;
Marek
Laane

    bald@starman.ee

Tõlge eesti keelde

# &kate; seadistamine

## Ülevaade

&kate; pakub mitmeid võimalusi kujundada rakendus just selliseks, nagu soovid. Tähtsaimad võimalused on järgmised:

Seadistustedialoog

  See on peamine seadistusvahend, mis võimaldab seadistada &kate; rakendust, redaktorikomponenti ja pluginate kasutamist.

Menüü Seadistused

  Lubab muuta sagedamini kasutatavaid seadistusi ning käivitada seadistustedialooge.

Menüü Vaade

  Võimaldab poolitada aktiivse tööpinna, samuti näidata parajasti redigeeritava dokumendi ikoonide ja reanumbrite paneeli.

Põimitav terminal kasutab Süsteemi seadistustes määratud seadistust ning seda võib oma vajaduste kohaselt seadistada hiire parema nupu kontekstimenüüst.

## Peamine seadistustedialoog

&kate; seadistustedialoog näitab vasakul teemapuud ning paremal vastavalt valitud teema seadistustelehekülge.

Seadistused on jagatud kahte rühma:

- Rakenduse seadistused

- Redaktorikomoponendi seadistused

## &kate; rakenduse seadistused

Sellesse gruppi kuuluvad leheküljed &kate; üldiseks seadistamiseks

### Üldine lehekülg

See lehekülg sisaldab mõningaid &kate; üldisi valikuid.

Käitumine
  Hoiatus, kui faile on muutnud mõni muu protsess

    Märkimisel annab &kate; teada failidest, mida on muudetud väljaspool rakendust, kui fookus asub muidugi peaaknas. Sul on võimalik korraga tegelda mitme muudetud failiga, neid uuesti avada, salvestada või muudatustest loobuda.

    Kui see ei ole märgitud, palub &kate; midagi ette võtta ainult siis, kui väljaspool muudetud fail rakenduses fookuse saab.

Metainfo
  Salvestatakse redigeeritud failide metainfo

    Märkimisel salvestab &kate; dokumentide sulgemise järel ka sellised metaandmed nagu järjehoidjad ja seansi seadistused. Neid andmeid kasutatakse dokumendi taasavamisel uuesti, kui dokumenti ei ole vahepeal kuidagi muudetud.

  Kasutamata metainfo kustutatakse

    Siin saab määrata päevade maksimaalse arvu, mille jooksul säilitatakse avamata failide metainfo. See aitab vältida metainfo andmebaasi kasvamist liiga suureks.

### Seansside lehekülg

See lehekülg sisaldab seansside kasutamisega seotud valikuid.

Seansside elemendid
  Kaasa arvatud akna seadistused

    Märkimise korral salvestab &kate; iga seansiga ka akna seadistused.

Käitumine rakenduse käivitumisel

  Siin saab määrata &kate; käitumise käivitumisel. Neid seadistusi saab tühistada käsureal teistsuguseid korraldusi andes.

  Avatakse uus seanss

    Selle valimisel avab &kate; käivitamisel uue nimetu seansi.

  Laaditakse viimati kasutatud seanss

    Selle valimisel avab &kate; käivitumisel viimati kasutatud seansi. See on abiks, kui sa kasutad alati sama seanssi või vahetad neid harva.

  Valitakse seanss käsitsi

    Selle valimisel näitab &kate; alati väikest dialoogi, kus saad valida vajaliku seansi. See on vaikekäitumine. See on abiks, kui sul on sageli palju seansse.

Seansi andmete (avatud failid ja sisselülitamise korral akna seadistus) muudatused salvestatakse alati.

### Lehekülg Dokumentide nimekiri

Taustavarjutus

  Selles sektsioonis saab sisse või välja lülitada oma tegevuse visualiseerimise ning sisselülitamise korral valida, milliseid värve selleks kasutada. Täpsemalt räägib neist võimalustest sektsioon Dokumentide nimekiri.

sorteerimise alus

  Siin saab määrata, mille alusel sorteeritakse dokumentide nimekiri. Seda saab määrata ka nimekirjas &HPN;ga klõpsates ilmuvast menüüst.

### Lehekülg Pluginad

Sellel leheküljel on näha &kate; rakenduse paigaldatud pluginate nimekiri. Iga plugina juures näeb selle nime ja lühikirjeldust. Märkekastiga saab antud plugina sisse või välja lülitada.

Kui mõnel pluginal on seadistatavaid valikuid, näeb selle dialoogi antud lehekülje alamleheküljena.

### Failisüsteemi sirvija lehekülg

Tööriistariba

  Siin saab seadistada failisüsteemi sirvija tööriistariba nuppe, liigutades need, mida soovid seal näha, nimekirja Valitud tegevused ning nimekirja serval olevate nuppudega vajaduse korral nende järjekorda muutes.

### Lehekülg Terminal

Terminali automaatne sünkroniseerimine aktiivse dokumendiga, kui võimalik

  See annab põimitud terminalile käsu `cd` ehk käsu suunduda aktiivse dokumendi kataloogi, kui see käivitatakse või aktiivseks muudetakse. Kui see ei ole lubatud, tuleb vastavad operatsioonid terminalis ise sooritada.

### Välised tööriistad

Seda lehekülge näeb, kui leheküljel Pluginad on valitud Välised tööriistad. Sel juhul leiab menüüs Tööriistad alammenüü Välised tööriistad. Nendega saab välja kutsuda mõne muu rakenduse parajasti aktiivse dokumendiga seotud andmetega, näiteks selle URL-i, kataloogi, teksti või valikuga. Väliste tööriistade seadistamisleheküljel saab antud menüüd muuta, lisades või eemaldades sinna tööriistu või nende omadusi muutes.

Kõik välised tööriistad on olemuselt shellikäsud, mis sisaldavad dokumendi andmeid tähistavaid makrosid. Aktiveerimise korral asendatakse makrod aktiivsest dokumendist hangitud andmetega.

#### Väliste tööriistade omadused

Nimi

  Mõistlik nimi näitamiseks väliste tööriistade menüüs.

Skript

  Tööriista aktiveerimisel käivitatav skript. Enne skripti edastamist shellile asendatakse järgmised makrod:

  %URL

    Aktiivse dokumendi täielik URL või tühi string, kui dokument pole salvestatud.

  %URLs

    Kõigi avatud (kuid välja arvatud salvestamata) dokumentide tühikutega eraldatud URL-ide nimekiri.

  %directory

    Aktiivse dokumendi URL-l kataloogi näitav osa või tühi string, kui aktiivne dokument pole salvestatud.

  %filename

    Aktiivse dokumendi failinimi ilma asukohata või tühi string, kui aktiivne dokument pole salvestatud.

  %line

    Reanumber, kus asub aktiivses dokumendis tekstikursor.

  %column

    Veerunumber, kus asub aktiivses dokumendis tekstikursor.

  %selection

    Aktiivse dokumendi valitud tekst või tühi string, kui teksti pole valitud.

  %text

    Kogu aktiivse dokumendi tekst. Pane tähele, et see võib põhimõtteliselt ületada sinu süsteemis lubatud maksimaalse käsu pikkuse. Kasuta seda võimalust seepärast ettevaatlikult.

Käivitatav fail

  Skripti peamine käivitatav fail. See on kohustuslik ning sellega testitakse, kas käsku saab üldse täita. Täielik asukoht on vajalik juhul, kui käivitatav fail ei asu muutujaga `PATH` määratud asukohas.

MIME tüübid

  Semikooloniga eraldatud MIME tüüpide nimekiri, mille puhul antud käsku kasutada. Praegu pole tarvitusel.

Salvestamine

  Lisaks võib valida võimaluse salvestada enne skripti käivitamist aktiivne dokument või ka kõik dokumendid. See on mugav juhul, kui skript peab lugema faili kettalt.

Käsurea nimi

  Seda määrates saab tööriista redaktori käsureal kasutada kujul `exttool-Käsurea nimi` (siin antud stringile lisatakse ette exttool-).

## Redaktorikomponendi seadistused

Siia rühma on koondatud kõik &kate; redaktorikomponendiga seotud leheküljed. Enamik siinseid seadistusi on vaikeväärtused, neid saab tühistada failitüüpi määrates, dokumendi muutujatega või neid isegi iga dokumendi puhul eraldi redigeerimise ajal muutes.

### Välimus

Reamurdmine
  Dünaamiline reamurdmine

    Selle märkimisel murtakse tekstiread akna nähtava osa piiril.

  Dünaamilise reamurdmise indikaatorid (kui võimalik)

    Siin saab valida, kas dünaamilise reamurdmise indikaatoreid näidatakse või mitte.

  Dünaamiliselt murtud ridade joondus taandesügavusele:

    See võimaldab joondada dünaamiliselt murtud read püstsuunas esimese rea taandesügavuse järgi. See on abiks koodi või märkekeele muutmisel loetavamaks.

    Lisaks saab siin määrata protsendina akna maksimaalse laiuse, mille ületamise korral dünaamiliselt murtud ridu enam püstsuunas ei joondata. Näiteks 50% valimise korral ei joondata ridu, mis on dünaamiliselt murtud kaugemal kui 50% akna laiusest.

Piirded
  Voltimismärkide näitamine (kui võimalik)

    Selle märkimisel näitab vaade koodi voltimise tähiseid, kui muidugi koodi voltimine on üldse võimalik.

  Ikoonipiirde näitamine

    Märkimise korral näeb vasakus servas ikoonipiiret. See näitab näiteks järjehoidjate tähiseid.

  Reanumbrite näitamine

    Märkimise korral näeb vasakus servas reanumbreid.

  Kerimisriba märkide näitamine

    Märkimise korral näeb püstisel kerimisribal märke, mis tähistavad näiteks järjehoidjaid.

Järjehoidjate menüü sortimine

  Positsiooni järgi

    Järjehoidjad järjestatakse reanumbrite järgi, millele nad on seatud.

  Loomisaja järgi

    Uus järjehoidja lisatakse alati teiste järele sõltumata sellest, millisele kohale dokumendis ta osutab.

Muu

  Treppimisjoonte näitamine

    Märkimisel näitab redaktor püstjooni, mis aitavad näha treppimise asukohti.

  Valitud sulgude vahemiku esiletõstmine

    Sisselülitamisel tõstetakse esile valitud kokkusobivate sulgude vahele jääv osa.

### Fondid ja värvid

Siin saab seadistada kõigi värviskeemide kõiki fonte ja värve, samuti luua uusi skeeme või olemasolevaid kustutada. Igal skeemil on oma värvid, fondid ning tavalise ja esiletõstetud teksti stiilid.

&kappname; on juba ette valinud parajasti aktiivse skeemi. Kui soovid kasutada mõnda muud skeemi, vali see liitkastist Skeem. Nuppudega Uus ja Kustuta saab luua uue skeemi või kustutada olemasoleva.

Lehekülje allosas saab valida &kappname; vaikeskeemi.

#### Värvid

Tekstiala taust
  Tavaline tekst

    See on redaktoriala vaikimisi taust ja ühtlasi redaktoriala domineeriv värv.

  Valitud tekst

    See on valitud teksti taust. Vaikimisi on see globaalne valiku värv, mille määravad kindlaks sinu &kde; värviseadistused.

  Aktiivne rida

    See on aktiivse rea värv. Kui määrata see mõnevõrra erinevaks tavalise teksti värvist, näed paremini, millisel real parajasti viibid.

  Järjehoidja

    Selles liitkastis saab määrata mitmesuguste konkreetsete tekstielementide värvi. Siinne värv segatakse vastava rea taustavärviga, nii et rida, milles esineb mitu siinset elementi, võib olla päris kirju. Samu värve kasutatakse ka kerimisriba märkidel, kui nende näitamine on sisse lülitatud.

Lisaelemendid
  Vasaku piirde taust

    Seda märki kasutatakse ikooni-, reanumbrite ja koodivoltimise märkide piirde näitamisel redaktori vasakus servas, kui nende näitamine on sisse lülitatud.

  Reanumbrid

    Seda värvi kasutatakse reanumbrite näitamiseks vaate vasakus servas, kui nende näitamine on sisse lülitatud.

  Sulgude esiletõst

    Seda värvi kasutatakse ühtekuuluvate sulgude tausta näitamiseks.

  Reamurdmise märkijad

    Seda värvi kasutatakse nii püstiselt joondatud dünaamiliselt murtud ridade vasakul pool asuva mustri kui ka staatilise reamurdmise märkija näitamisel.

  Tabeldusmärkide ja tühikute märkijad

    Seda värvi kasutatakse tühimärkide tähistamiseks.

  Kirjaveaga rida

    Määrab reale kirjaveale osutava värvi.

#### Fondid

Siin saab valida skeemi fondi. Selleks võib olla mis tahes süsteemis saadaolev font, valida saab ka selle vaikesuuruse. Dialoogi allosas näeb näidisteksti, mis võimaldab kohe näha, kas valik vastab sinu maitsele.

#### Tavalise teksti stiilid

Tavalise teksti stiilid päritakse esiletõstetud teksti stiilidest, mis lubab redaktoril näidata teksti väga ühtlaselt - nii kasutab näiteks kommentaaritekst sama stiili peaaegu kõigis tekstivormingutes, milles &kappname; üldse suudab teksti esile tõsta.

Nimed stiilide nimekirjas kasutavad nende jaoks määratud stiili, mis lubab kohe näha, milline antud element välja näeb.

Iga stiili puhul saab määrata üldisi atribuute ning esiplaani ja taustavärvi. Taustavärvi tühistamiseks kasuta hiire parema nupuga klõpsates ilmuvat menüüd.

#### Esiletõstetud teksti stiilid

Siin saab muuta konkreetsete esiletõstu definitsioonide korral kasutatavaid stiile. Redaktor valib juba ette esiletõstu, mida kasutab aktiivne dokument. Mõne muut esiletõstu stiilide muutmiseks vali see stiilide nimekirja kohal asuvast liitkastist Esiletõst.

Nimed stiilide nimekirjas kasutavad nende jaoks määratud stiili, mis lubab kohe näha, milline antud element välja näeb.

Iga stiili puhul saab määrata üldisi atribuute ning esiplaani ja taustavärvi. Taustavärvi tühistamiseks kasuta hiire parema nupuga klõpsates ilmuvat menüüd. Lisaks näeb, kas stiil vastab vaikimisi stiilile või mitte, ning soovi korral määrata, kas see peab sellele vastama või mitte.

Kindlasti märkad, et mitmed esiletõstud sisaldavad teisi esiletõste, mida tähistavad rühmad stiilide nimekirjas. Näiteks enamik esiletõste kasutab esiletõstu Alert ning paljud lähtekoodivormingud esiletõstu Doxygen. Nende rühmade värvide muutmine mõjutab aga ainult stiile valitud esiletõstus.

### Redigeerimine

#### Üldine

Tabeldusmärgid
  Tabeldusmärgid asendatakse tühikutega

    Märkimise korral lisab redaktor klahvi &Tab; vajutamisel kindla arvu tühikuid vastavalt asukohale tekstis ja määratlusele `TAB laius`.

  Tabeldusmärkide esiletõstmine

    Sisselülitamise korral näitab &kappname; tabeldusmärke visuaalselt punktidena.

    See tähendab ka seda, et alustava või lõpetava tühimärgi asemel näidatakse punkti. See viga parandatakse &kappname; tulevastes versioonides.

  TAB laius

    Kui valik Tabeldusmärgid asendatakse tühikutega on sisse lülitatud, saab siin kindlaks määrata, mitme tühikuga redaktor tabeldusmärgid automaatselt asendab.

Staatiline reamurdmine

  Reamurdmine tähendab seda, et redaktor alustab teatud hetkel automaatselt uut rida (murrab senise rea) ja viib kursori uue rea algusse. &kappname; alustab uut rida automaatselt, kui aktiivne rida on saavutanud pikkuse, mille määrab valik Reamurdmise veerg.

  Staatilise reamurdmise lubamine

    Lülitab staatilise reamurdmise sisse või välja.

  Staatilise reamurdmise märkija näitamine (kui võimalik)

    Märkimisel tõmmatakse püstjoon reamurdmise veeru kohale, mis on määratud dialoogi Seadistused Redaktori seadistamine... leheküljel Redigeerimine. Pane tähele, et reamurdmise märkijat näidatakse ainult siis, kui kasutad fikseeritud laiusega fonti.

  Reamurdmise veerg

    Kui staatiline reamurdmine on sisse lülitatud, saab siin määrata rea pikkuse (märkides), mille saavutamise järel murrab redaktor automaatselt rida.

Muu
  Lõputühikud eemaldatakse

    Märkimisel eemaldab &kappname; automaatselt tekstiridade lõpust liigsed tühikud.

  Lõputühikud tõstetakse esile

    Märkimisel tõstab &kappname; esile tekstiridade lõpus paiknevad liigsed tühikud.

  Automaatsed sulud

    Kui kasutaja sisestab vasakpoolse sulu ([, ( või {), lisab &kappname; automaatselt kursorist paremale vastava parempoolse sulu (}, ) või ]).

  Aktiivse rea kopeerimine või lõikamine valiku puudumisel

    Kui see on sisse lülitatud ja tekstivalik puudub, sooritatakse kopeerimine ja lõikamine tekstireal, kus kursor tegelikult asub.

  Kerimise lubamine üle dokumendi lõpu

    See võimaldab kerida üle dokumendi lõpu. Seda saab kasutada näiteks dokumendi allosa püstiseks tsentreerimiseks või selle paigutamiseks aktiivse vaate ülaossa.

#### Kursor ja valimine

Tekstikursori liikumine
  Nutikas Home ja End

    Valimise korral sunnib klahvi Home vajutamine kursori tühimärke eirama ja suunduma rea teksti algusse.

  Kursori üleviimine

    Sisselülitamise korral viib liikumine klahvidega Nool vasakule ja Nool paremale kursori rea alguses või lõpus viibimisel korral suunduma eelmisele või järgmisele reale, nagu seda teeb enamik redaktoreid.

    Kui see ei ole sisse lülitatud, ei saa kursorit küll liigutada rea algusest vasakule, küll aga edasi rea lõpust, mis on abiks eriti programmeerijatele.

  PageUp/PageDown liigutab kursorit

    Selle valikuga muutub kursori käitumine, kui vajutada klahvi Page Up või Page Down. Kui see on märkimata, säilitab tekstikursor vastava klahvi vajutamisel oma suhtelise positsiooni &kappname; aknas - kui näiteks see oli varem keset teksti, jääb ta ka keset teksti (kui liikumisel ei jõuta just teksti algusse või lõppu). Kui valik on sisse lülitatud, liigub kursor klahvi vajutamisel vastavalt nähtavaleilmuva teksti alumisse või ülemisse ritta.

  Kursori automaatne tsentreerimine (rida)

    Määrab ridade arvu, mida võimaluse korral näidatakse all- ja ülevalpool kursorit.

Teksti valimise režiim
  Normaalne

    Valik kirjutatakse teksti sisestamisel üle ja läheb kaotsi kursori liikumisel.

  Püsiv

    Valik jääb alles ka pärast kursori liikumist ja teksti sisestamist.

#### Treppimine

Vaikimisi treppimise režiim:

  Siin saab valida vaikimisi kasutatava automaatse treppimise režiimi. Väga soovitav on valida siin `Puudub` või `Tavaline` ning määrata failitüübi seadistustes treppimise režiimid erijuhtudeks, näiteks C/C++ koodile või &XML;-ile.

Treppimise omadused
  Treppimise laius:

    Treppimise laius tänendab tühikute arvu, mida kasutatakse reale taande andmiseks. Kui lehekülje Redigeerimine kaardil Üldine on märgitud valik Tabeldusmärgid asendatakse tühikutega, lisatakse &Tab;-märk, kui taane on jagatav tabulaatori laiusega.

  Liigsed tühikud hoitakse alles

    Kui see on märkimata, joondab treppimise taseme muutmine rea valikuga Treppimise laius määratud laiuse kordse võrra.

  Lõikepuhvrist asetatud koodi korral kohandatakse treppimist

    Selle märkimisel trepitakse lõikepuhvrist asetatud kood. Menüükäsuga Võta tagasi saab treppimise eemaldada.

Treppimistoimingud
  Backspace rida alustavas tühjas ruumis vähendab treppimist

    Sisselülitamisel saab klahviga &Backspace; vähendada taanet, kui kursor asub rida alustavas tühjas ruumis.

  Tabeldusklahvi toiming (kui valik puudub)

    Kui soovid, et &Tab; joondaks aktiivse rea aktiivses koodiblokis nagu Emacsis, muuda &Tab; toimingu Joonda kiirklahviks.

    Alati siirdutakse järgmisele tabelduskohale

      Sisselülitamisel lisab klahv &Tab; alati tühja ruumi, et jõuda järgmisele tabelduskohale. Kui lehekülje Redigeerimine kaardil Üldine on märgitud valik Tabeldusmärgid asendatakse tühikutega, lisatakse tühikud, vastasel juhil üks tabeldusmärk.

    Alati suurendatakse treppimistaset

      Sisselülitamisel trepib klahv &Tab; aktiivset rida alati märkide võrra, mis on määratud valikuga Treppimise laius.

    Treppimistaset suurendatakse viibimisel rida alustavas tühjas ruumis

      Sisselülitamisel klahv &Tab; kas trepib aktiivset rida või liigub järgmisele tabelduskohale. Kui sisestuspunkt asub rea esimese mittetühikust märgi juures või selle ees või kui midagi on valitud, trepitakse aktiivset rida märkide võrra, mille määrab kindlaks valik Treppimise laius. Kui sisestuspunkt asub rea esimese mittetühikust märgi järel ning midagi pole valitud, lisatakse tühi ruum, et jõuda järgmisele tabelduskohale: kui lehekülje Redigeerimine kaardil Üldine on märgitud valik Tabeldusmärgid asendatakse tühikutega, lisatakse tühikud, vastasel juhil üks tabeldusmärk.

#### Automaatne lõpetamine

Üldine
  Automaatse lõpetamise lubamine

    Märkimise korral ilmub kirjutamise ajal automaatselt sõnalõpetuse hüpikkast, mis näitab tekstikirjeid, millega saab lõpetada parajasti kirjutatavat teksti.

Lõpetatava sõna minimaalne pikkus

  Teksti kirjutamise ajal otsib sõnalõpetus dokumendist sobivaid sõnu. Selle valikuga saab määrata minimaalse tähtede arvu, mida on vaja sõnalõpetuse aktiveerimiseks ja lõpetuskasti avamiseks.

#### VI sisestusrežiim

Üldine
  VI sisestusrežiimi kasutamine

    Valimisel lubatakse uue vaate avamise korral VI sisestusrežiim. Soovi korral saab menüüst Redigeerimine VI sisestusrežiimi alati sisse või välja lülitada.

  VI käsud tühistavad Kate kiirklahvid

    Valimisel tühistavad VI käsud &kate; sisseehitatud käsud. Näide: &Ctrl;Rsooritab toimingu uuesti ning tühistab standardtegevuse (otsimis- ja asendamisdialoogi avamine).

  VI režiimi olekuriba peitmine

    Vaikimisi kasutatakse VI sisestusrežiimi sisselülitamisel veel üht olekuriba. See näitab kirjutamise ajal käske ning nende käskudega kaasnevaid teateid ja veateateid.

    Selle valiku märkimisel lisaolekuriba peidetakse.

Klahvide seostamine

  Klahvide seostamist kasutatakse vajutatavate klahvide tähenduse muutmiseks. See võimaldab omistada teatavatele klahvidele kindlaid käske või anda teatavate klahvide vajutamisega lausa terve rida käske.

  Näide:

  F2 -> I-- &Esc;

  See lisab rea ette I--, kui vajutada F2.

#### Õigekirja kontroll

Neid seadistusvalikuid kirjeldatakse Süsteemi seadistuste mooduli Õigekirja kontroll dokumentatsioonis.

### Avamine/Salvestamine

#### Üldine

Faili vorming
  Kodeering

    Siin saab määrata failide avamisel ja salvestamisel kasutatava standardse kodeeringu, mida kasutatakse juhul, kui seda ei muudeta avamise/salvestamise dialoogis või käsureavõtmega.

  Kodeeringu tuvastamine

    Rippmenüüst saab valida sobiva valiku, ka näiteks keelata automaatse tuvastamise või siis valida Universaalne, mille korral lülitatatakse automaatse tuvastamine sisse kõigi kodeeringute puhul. Aga et see tuvastab tõenäoliselt ainult utf-8/utf-16 kodeeringu, võib olla mõistlikum valida konkreetne piirkond. Kui faili sisuga ei klapi ei ülal standardsena valitud kodeering, avamis-salvestamisdialoogis määratud kodeering ega käsureal määratud kodeering, siis alustatakse selle tuvastamist.

  Varukodeering

    See määrab varukodeeringu, mida püütakse kasutada failide avamisel, kui ülal standardsena valitud kodeering, avamise või salvestamise dialoogis määratud kodeering ega käsureavõtmega määratud kodeering ei sobi faili sisuga. Enne selle kasutamist püütakse kodeering määrata faili algusest baidijärjestuse tähist otsides: kui see leitakse, valitakse õige Unicode'i kodeering, vastasel juhul käivitatakse tuvastamine ja alles kõige lõpuks kasutatakse varukodeeringut.

  Rea lõpp

    See määrab aktiivse dokumendi eelistatud rea lõpu režiimi. Võimalikud valikud on &UNIX;, DOS/&Windows; või Macintosh.

  Automaatne rea lõpu tuvastamine

    Märkimisel tuvastab redaktor ise automaatselt rea lõpu tüübi. Esimest leitud rea lõpu tüüpi kasutatakse terves failis.

  Baidijärjestuse tähiste lubamine

    Baidijärjestuse tähis on spetsiaalne jada Unicode'i kodeeringus dokumentide alguses. See aitab redaktoril avada tekstidokumendid õiges Unicode'i kodeeringus. Täpsemalt kõneleb sellest Byte Order Mark (inglise keeles).

Automaatne puhastus avamisel/salvestamisel
  Lõputühikud eemaldatakse

    Redaktor eemaldab faili avamisel või salvestamisel automaatselt tekstiridade lõpust liigsed tühikud.

#### Muu

Kataloogi seadistustefail
  Seadistustefaili otsimissügavus

    Redaktor otsib &kappname;'i seadistustefaili määratud arvu kataloogitasemeid ülespoole ja laeb sellest seadistused. Täpsemat teavet neist peidetud kataloogiseadistuste failidest leiab artiklist The File .kateconfig.

Salvestamisel tehakse varukoopia

  Salvestamise ajal varukoopia loomise kasutamisel kopeerib &kappname; selle enne muudatuste salvestamist kettale, andes failile nime <prefiks><failinimi><sufiks>. Sufiks on vaikimisi ~ ning prefiks vaikimisi puudub.

  Kohalikest failidest

    Märkimisel tehakse salvestamisel varukoopia kohalikest failidest.

  Võrgufailidest

    Märkimisel tehakse salvestamisel varukoopia võrgufailidest.

  Prefiks

    Varundatud failide nime ette lisatav prefiks.

  Sufiks

    Varundatud failide nime järele lisatav sufiks.

#### Režiimid ja failitüübid

Sellel leheküljel saab tühistada konkreetsete MIME tüüpidega dokumentide vaikeseadistused. Kui redaktor avab dokumendi, uuritakse, kas see vastab mõnele defineeritud failimaskile või MIME tüübile ning kui vastab, siis rakendatakse antud tüübile määratud muutujad. Kui sobib mitu failitüüpi, kasutatakse seda, millel on kõrgem prioriteet.

Faili tüüp

  Esimeses hüpikkastis näidatakse kõrgeima prioriteediga failitüüpi. Kui leitakse rohkem failitüüpe, on ka need nimekirjas näha.

  Uus

    Selle nupuga saab luua uue failitüübi. Klõpsamise järel muutuvad allolevad väljad tühjaks ja sa saad need ise vajaliku infoga täita.

  Kustuta

    Olemasoleva failitüübi eemaldamiseks vali see hüpikkastist ja klõpsa nupule Kustuta.

Aktiivse failitüübi omadused

  Esimeses hüpikkastis näidatakse kõrgeima prioriteediga failitüüpi. Kui leitakse rohkem failitüüpe, on ka need nimekirjas näha.

  Nimi

    See on nimi kujul, nagu seda näidatakse menüüs Tööriistad Failitüübid.

  Sektsioon

    See on sektsiooni nimi kujul, nagu seda näidatakse menüüs Tööriistad Failitüübid.

  Muutujad

    Selle stringiga saab muuta &kappname; seadistusi antud MIME tüübiga failide korral, kasutades selleks &kappname; muutujaid. Siin saab määrata peaaegu kõiki asju, näiteks esiletõst, treppimise režiim, kodeering jne.

    Kõigi muutujate täieliku nimekirja toob ära käsiraamat.

  Esiletõstmine:

    Uue failitüübi loomisel saab selle rippmenüüga valida failitüübi esiletõstmiseks.

  Treppimise režiim:

    See rippmenüü võimaldab määrata uute dokumentide treppimise režiimi.

  Faili laiendid

    Metamärke kasutades saab valida faile nime järgi. Tüüpiline metamärgimask kasutab tärni ja faililaiendit, näiteks `*.txt; *.text`. String koosneb semikooloniga eraldatud maskide nimekirjast.

  MIME tüübid

    Avab nõustaja, kust saab valida MIME tüübid.

  Prioriteet

    Määrab antud failitüübi prioriteedi. Kui fail sobib mitme failitüübiga, kasutatakse seda, millel on kõrgem prioriteet.

Hangi esiletõstu failid...

  Sellele nupule klõpsates saab alla laadida uusi või uuendada seniseid süntaksi esiletõstmise definitsioone &kate; veebileheküljelt.

### Laiendid

Kaardil Pluginad on näha kõik saadaolevad pluginad ning siin saab märkida, milliseid neist kasutada, milliseid mitte. Klõpsuga nupule Info avatakse antud plugina infodialoog.

Plugina märkimise korral saab tarvitada nuppu Seadista ning vastavat pluginat seadistada.

#### Redaktori komponendi pluginad

Automaatsulud

  Automaatsulgude plugin tühistab &kate; sisemise automaatsulgude omaduse. See lisab automaatselt lõpetava sulu } järgmise rea algusse pärast selle rea lõppu jõudmist, millel seisab alustav sulg {, ning klahvi &Enter; vajutamist.

Andmete tööriistad

  Võimaldab kasutada andmetööriistu, näiteks tesaurust ja õigekirja kontrolli (kui need on paigaldatud). Andmetööriistad on saadaval ainult siis, kui tekst on valitud või kui hiire parema nupuga klõpsatakse mõne sõna kohal. Kui andmetööriistu ei pakuta isegi siis, kui tekst on valitud, tuleb need paigaldada. Mõned andmetööriistad kuuluvad paketti &koffice;. Kui see plugin on sisse lülitatud ja andmetööriistad paigaldatud, ilmuvad kontekstimenüüsse vastavad lisakirjed.

Eksport

  See käsk võimaldab eksportida aktiivse dokumendi koos kogu esiletõstmise teabega HTML-dokumenti menüükäsu Fail Ekspordi HTML-ina abil. Lisaks võib kasutada käsku Redigeerimine Kopeeri HTML-ina valitud teksti kopeerimiseks HTML-ina süsteemi lõikepuhvrisse.

Faili lisamine

  See plugin võimaldab lisada kursori asukohta mis tahes loetava faili. Sisselülitamise korral ilmub menüüsse Tööriistad lisakirje Faili lisamine.

Pythoni kodeeringu kontroll

  See plugin on alati sisse lülitatud. Kui püüad salvestada Pythoni faili muus kui ASCII vormingus, ilma et määraksid lähtekoodis korrektset kodeeringurida, näiteks # -*- coding: utf-8 -*-, ilmub hoiatusdialoog, mis lubab lisada failile sobiva kodeeringurea.

## Seadistamine dokumendi muutujatega

Kate muutujad kujutavad endast dokumendi muutujate kateparts-teostust. Dokumendi muutujad sarnanevad mõneti Emacsi ja Vi režiimiridadele (modeline). Katepart sätestab nende ridade vorminguks `kate: MUUTUJANIMI VÄÄRTUS; [ MUUTUJANIMI VÄÄRTUS; ... ]`. Read võivad mõistagi olla ka kommentaarid, kui fail on vormingus, mis kasutab kommentaare. Muutujate nimed on üksiksõnad (tühimärkideta), kõik kuni järgmise semikoolonini on väärtus. Semikooloni kasutamine on nõutav.

Toome näite muutuja reast, mis sunnib peale treppimisseadistuse C++, Java või JavaScripti keeles failile:

    // kate: space-indent on; indent-width 4; mixedindent off; indent-mode cstyle;

Muutujate rida otsitakse ainult esimeselt ja viimaselt 10 realt.

Muutujad toetavad peaaegu kõiki Kate komponendi kasutatavaid seadistusvõimalusi ning ka mõned pluginad kasutavad muutujaid. Viimasel juhul on neist juttu vastavate pluginate dokumentatsioonis.

### Kuidas &kate; muutujaid kasutab

Seadistust lugedes uurib katepart järgmisi kohti (just sellises järjekorras):

- Globaalne konfiguratsioon.

- Täiendavad seansiandmed.

- "Failitüübi" konfiguratsioon.

- Dokumendi muutujad dokumendis endas.

- Redigeerimise ajal menüüst või käsurealt määratud seadistused.

Nagu näha, seisavad dokumendi muutujad tähtsuselt teisel kohal. Kui dokument salvestatakse, loetakse dokumendi muutujad uuesti sisse, ning need kirjutavad üle muudatused, mida on tehtud menüüd või käsurida kasutades.

Kõik muutujad, mida allpool ei ole ära toodud, on salvestatud dokumenti ning neile võivad päringu esitada muud objektid, näiteks pluginad, mis saavad neid oma huvides ära kasutada. Näiteks kasutab muutujaga treppimise režiim oma seadistuse leidmiseks just dokumendi muutujaid.

Siintoodud muutujad kajastavad &kate; versiooni 2.4. Tulevikus võib muutujaid lisanduda. Muutujatel võib olla kolme tüüpi väärtusi, mis saavad esineda järgmisel kujul:

- TÕEVÄÄRTUS - on|off|true|false|1|0

- TÄISARV - suvaline täisarv

- SÕNE - kõik muu

#### Saadaolevad muutujad

    auto-bracketsTÕEVÄÄRTUS

  Nurksulgude automaatse lisamise sisse/väljalülitamine.

    auto-center-linesTÄISARV

  Automaatselt tsentreeritavate ridade arvu määramine.

    auto-insert-doxygenTÕEVÄÄRTUS

  Alustava tärni lisamise Doxygeni kommentaarides sisse/väljalülitamine. See ei tee midagi, kui sa ei kasuta C stiilis automaatset treppimist.

    background-colorSÕNE

  Dokumendi taustavärvi määramine. Väärtus peab vastama kehtivale värvile, näiteks "#ff0000".

    backspace-indentsTÕEVÄÄRTUS

  Klahviga Backspace treppimise sisse/väljalülitamine.

    block-selectionTÕEVÄÄRTUS

  Blokivaliku sisse/väljalülitamine.

    bom | byte-order-markerTÕEVÄÄRTUS

  Baidjärjestuse markeri lubamine/keelamine failide salvestamisel Unicode'i vormingus (utf8, utf16, utf32).

  Alates Kate 3.4 (KDE 4.4)

    bracket-highlight-colorSÕNE

  Nurksulgude esiletõstu värvi määramine. Väärtus peab vastama kehtivale värvile, näiteks "#ff0000".

    current-line-colorSÕNE

  Aktiivse rea värvi määramine. Väärtus peab vastama kehtivale värvile, näiteks "#ff0000".

    default-dictionarySÕNE

  Vaikesõnaraamatu määramine õigekirja kontrollimiseks.

  Alates Kate 3.4 (KDE 4.4)

    dynamic-word-wrapTÕEVÄÄRTUS

  Dünaamilise reamurdmise sisse/väljalülitamine.

    eol | end-of-lineSÕNE

  Realõpurežiimi määramine. Sobivad väärtused on unix, mac ja dos.

    encodingSÕNE

  Dokumendi kodeeringu määramine. Väärtus peab vastama reaalsele kodeeringule, näiteks utf-8.

    folding-markersTÕEVÄÄRTUS

  Voltimismärkide näitamise sisse/väljalülitamine.

    font-sizeTÄISARV

  Dokumendi fondi punktisuuruse määramine.

    fontSÕNE

  Dokumendi fondi määramine. Väärtus peab vastama reaalsele fondinimele, näiteks courier.

    hl | syntaxSÕNE

  Süntaksi esiletõstmise määramine. Korrektsed stringid on kõik menüüdes esinevad nimetused. Näiteks C++ puhul tulebki lihtsalt kirjutada `C++`.

    icon-bar-colorSÕNE

  Ikooniriba värvi määramine. Väärtus peab vastama reaalsele värvile, näiteks `#ff0000`.

    icon-borderTÕEVÄÄRTUS

  Ikoonipiirde näitamise sisse/väljalülitamine.

    indent-modeSÕNE

  Automaatse treppimise režiimi määramine. Kasutada saab võtmeid none, normal, cstyle, haskell, lilypond, lisp, python, ruby ja xml. Täpsemalt räägib sellest .

    indent-widthTÄISARV

  Treppimise laiuse määramine.

    keep-extra-spacesTÕEVÄÄRTUS

  Määramine, kas treppimise laiuse arvestamisel säilitada lisatühikud.

    keep-indent-profileTÕEVÄÄRTUS

  Sisselülitamisel takistab ploki treppimise eemaldamist, kui vähemalt üks rida pole trepitud.

  Märkus: eemaldatud Kate 3-s (KDE 4)

    line-numbersTÕEVÄÄRTUS

  Reanumbrite näitamise sisse/väljalülitamine.

    mixed-indentTÕEVÄÄRTUS

  Segatreppimise (nagu Emacsil) sisse/väljalülitamine.

  Märkus: iganenud alates Kate 3-st (KDE4). Muutujat eiratakse, edaspidi tuleb selle asemel kasutada `replace-tabs on;`.

    overwrite-modeTÕEVÄÄRTUS

  Ülekirjutamisrežiimi sisse/väljalülitamine.

    persistent-selectionTÕEVÄÄRTUS

  Püsiva valiku sisse/väljalülitamine.

    remove-trailing-spaceTÕEVÄÄRTUS

  Dünaamilise realõpu puhastamise sisse/väljalülitamine.

    replace-tabs-saveTÕEVÄÄRTUS

  Tabeldusmärk->tühik teisenduse sisse/väljalülitamine.

    replace-tabsTÕEVÄÄRTUS

  Dünaamilise tabeldusmärk->tühik teisenduse sisse/väljalülitamine.

    replace-trailing-space-saveTÕEVÄÄRTUS

  Realõpu salvestamisel puhastamise sisse/väljalülitamine.

    schemeSÕNE

  Värviskeemi määramine. String peab kehtimiseks olema sinu konfiguratsioonis esineva värviskeemi nimi.

    selection-colorSÕNE

  Valiku värvi määramine. Väärus peab vastama reaalsele värvile, näiteks "#ff0000".

    show-tabsTÕEVÄÄRTUS

  Visuaalsete tabeldusmärkide sisse/väljalülitamine.

    smart-homeTÕEVÄÄRTUS

  Targa kojumineku sisse/väljalülitamine.

    space-indentTÕEVÄÄRTUS

  Tühikutega treppimise sisse/väljalülitamine.

  Märkus: iganenud alates Kate 3-st (KDE4). Vaikimisi kasutatakse segatreppimist. Ainult tühimärkidega treppimiseks määra `replace-tabs on;`.

    tab-indentsTÕEVÄÄRTUS

  Tabeldusmärkidega treppimise sisse/väljalülitamine.

    tab-widthTÄISARV

  Tabeldusmärgi laiuse määramine.

    undo-stepsTÄISARV

  Meelespeetavate tagasivõtmiste arvu määramine.

  Märkus: iganenud alates Kate 3-st (KDE4). Muutujat eiratakse. Tagasivõtmiste maksimaalne arv on piiramatu.

    word-wrap-columnTÄISARV

  Jäiga reamurdmise laiuse määramine.

    word-wrap-marker-colorSÕNE

  Reamurdmise markeri värvi määramine. Väärtus peab vastama reaalsele värvile, näiteks "#ff0000".

    word-wrapTÕEVÄÄRTUS

  Jäiga reamurdmise sisse/väljalülitamine.

    wrap-cursorTÕEVÄÄRTUS

  Kursori üleviimise sisse/väljalülitamine.